Άλαν Λαντ

[μικρογραφία|260x260εσ|Ο Λαντ με τη [Βερόνικα Λέικ στην ταινία *[[Η Γαλάζια Ντάλια]]* (1946)]]
Ο **Άλαν Γουόλμπριτζ Λαντ** (αγγλ.: *Alan Walbridge Ladd*, 3 Σεπτεμβρίου 1913 – 29 Ιανουαρίου 1964) ήταν Αμερικανός ηθοποιός και παραγωγός ταινιών. Ο Λαντ σημείωσε επιτυχία στον κινηματογράφο στη δεκαετία του 1940 και στις αρχές της δεκαετίας του 1950, ιδιαίτερα σε φιλμ νουάρ και γουέστερν. Υπήρξε κινηματογραφικό ζευγάρι με την Βερόνικα Λέικ σε τέσσερις ταινίες μεταξύ αυτών *[[Η Γαλάζια Ντάλια]] (The Blue Dahlia)* του 1946, ενώ εμφανίστηκε επίσης σε δέκα ταινίες με τον Γουίλιαμ Μπέντιξ. Στη πρώτη του ταινία γουέστερν, η οποία ήταν και έγχρωμη, το *[[Άρπαγες της γης]] (Shane)* του 1953, ο Λαντ διακρίθηκε για τη συμβολή του στο είδος. 

Άλλα αξιόλογα έργα του περιλαμβάνουν το *[[Δύο χρόνια στο κατάρτι]] (Two Years Before the Mast)* του 1946 και *[[Ο Μεγάλος Γκάτσμπι (ταινία, 1949)|Ο Μεγάλος Γκάτσμπι]] (The Great Gatsby)* του 1949. Η δημοτικότητά του μειώθηκε στα μέσα της δεκαετίας του 1950, αν και συνέχισε να εμφανίζεται σε πολλές ταινίες, συμπεριλαμβανομένου του υποστηρικτικού ρόλου του στην μεγάλη επιτυχία *[[Οι τυχοδιώκτες]] (The Carpetbaggers)* που κυκλοφόρησε το 1964.
## Πρώτα χρόνια και εκπαίδευση
Ο Λαντ γεννήθηκε στο Χοτ Σπρινγκς του Άρκανσο στις 3 Σεπτεμβρίου 1913. Ήταν το μοναχοπαίδι της Ίνα Ράλεϊ (γνωστή και ως Σελίνα Ρόουλι) (1888–1937) και του Άλαν Λαντ (1874–1917), ενός ανεξάρτητου λογιστή. Η μητέρα του ήταν Αγγλίδα, από την κομητεία Ντέρχαμ, και είχε μεταναστεύσει στις ΗΠΑ το 1907 όταν ήταν 19 ετών. Ο πατέρας του πέθανε από καρδιακή προσβολή όταν ο Λαντ ήταν τεσσάρων.  Στις 3 Ιουλίου 1918, ο νεαρός Άλαν έκαψε κατά λάθος το σπίτι της οικογένειας ενώ έπαιζε με σπίρτα. Η μητέρα του μετακόμισε στην Οκλαχόμα Σίτι, όπου παντρεύτηκε τον Τζιμ Μπίβερς, έναν ζωγράφο κατοικιών. Στις αρχές της δεκαετίας του 1920, η οικονομική ύφεση οδήγησε την οικογένεια του Λαντ να μετακομίσει στην Καλιφόρνια, κάτι που διήρκεσε τέσσερις μήνες. Έζησαν σε έναν καταυλισμό μεταναστών στην Πασαντένα της Καλιφόρνιας, στην αρχή και στη συνέχεια μετακόμισαν στην κοιλάδα του Σαν Φερνάντο, όπου ο Μπίβερς πήγε να εργαστεί στα FBO Studios ως ζωγράφος.

Ο Λαντ γράφτηκε στο Λύκειο του Βόρειου Χόλιγουντ στις 18 Φεβρουαρίου 1930. Εκεί έγινε πρωταθλητής στην κολύμβηση και τις καταδύσεις και συμμετείχε στη δραματική παράσταση του σχολείου του στο τελευταίο έτος, συμπεριλαμβανομένου του ρόλου του Κο-Κο στην παράσταση The Mikado. Οι καταδυτικές του ικανότητες οδήγησαν στην εμφάνισή του στο υδάτινο σόου Μαρινέλλα τον Ιούλιο του 1933.

Στο σχολείο του, ο Λαντ πήρετο παρατσούκλι "Tini" (δηλαδή μικροσκοπικός) εξαιτίας του ύψος του 162&nbsp;cm. Μετά το σχολείο, εργάστηκε ως ξυλουργός στη Warner Bros. και μετά πήγε στη Universal Pictures. Αφού έφυγε από το στούντιο βρήκε δουλειά στο ραδιόφωνο.
 
Το 1936 παντρεύτηκε τη Μαρτζόρυ Τζέιν Χάρολντ, την οποία γνώρισε στο σχολείο. Ο Λαντ ξεκίνησε την καριέρα του με μικρούς ρόλους, συμπεριλαμβανομένης της ταινίας Πολίτης Κέιν.
## Καριέρα
Το 1942 παντρεύτηκε για δεύτερη φορά την Σιού Κάρολ, η οποία ήταν ο πράκτοράς του. Ήταν η Κάρολ που βρήκε έναν ρόλο γι' αυτόν στην ταινία *[[Η αγάπη του γκάνγκστερ]]*, με την οποία ο Λαντ κέρδισε φήμη. Αυτή ήταν η πρώτη από τις τέσσερις ταινίες  όπου ο Λαντ έπαιξε μαζί με την Βερόνικα Λέικ.

Το 1948 ο Λαντ αποφάσισε να περάσει και στον χώρο της παραγωγής ταινιών και δημιούργησε την  δική του εταιρεία με την επωνυμία "Box 13".

## Ύστερα χρόνια
Ο αλκοολισμός και η κατάθλιψη, από την οποία υπέφερε η μητέρα του, επηρέασαν τη σταδιοδρομία και την προσωπική ζωή του ηθοποιού προς το χειρότερο. Το 1964, βρέθηκε νεκρός στο ράντσο του στο Παλμ Σπριγκς από υπερβολική δόση αλκοόλ και παυσίπονων.

Ο γιος του Λαντ από τον πρώτο γάμο του, Άλαν Λαντ ο νεώτερος έγινε παραγωγός ταινιών. Από τον δεύτερο γάμο του, είχε δύο παιδιά: την κόρη Αλάναν και τον γιο του Ντέιβιντ.

## Φιλμογραφία

## Παραπομπές

## Εξωτερικοί σύνδεσμοι
*

Κατηγορία:Αμερικανοί ηθοποιοί κινηματογράφου
Κατηγορία:Αυτόχειρες καλλιτέχνες
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί παραγωγοί ταινιών